《丁卯元日作》
宋代·林希逸

泰畤钦柴已庆成，金鸡赦下是兹辰。百官班立楼前拜，万岁嵩呼竿上人。

正喜含饴看稚子，还叨祭泽及微臣。老逢嗣圣徵前梦，三十年前岁在寅。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。